41. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 5396/452 της 27 Αυγ./28 Σεπτ.  1977 (ΦΕΚ Β΄952) Περί καθορισμού της εκτάσεως της δασμολογικής απαλλαγής ειδών που εισάγονται βάσει της Συμφωνίας UNESCO. Έχοντας υπόψη: 1.Τις διατάξεις του άρθρ.1 παρ.1 της Συμφωνίας UNESCO, που κυρώθηκε με το Νόμ. 2930/54, σύμφωνα με τις οποίες τα Συμβαλλόμενα Κράτη υποχρεώνονται να μην εφαρμόζουν τελωνειακούς δασμούς και λοιπούς φόρους που επιβάλλονται κατά την εισαγωγή και επ’ ευκαιρία αυτής για τα είδη που αναφέρονται στα παραρτήματα της Συμφωνίας αυτής. 2.Τις διατάξεις του άρθρ. 1 παρ. 2 εδάφ. α΄ της ανωτέρω Συμφωνίας σύμφωνα με τις οποίες τα συμβαλλόμενα Κράτη δεν εμποδίζονται να εισπράττουν κατά την εισαγωγή, επί των αντικειμένων της Συμφωνίας, λοιπούς –πλην δασμών- εσωτερικούς φόρους ή άλλες εσωτερικές φορολογικές επιβαρύνσεις με τον όρο να μην υπερβαίνουν άμεσα ή έμμεσα του επιβαλλομένους, επί των ομοίων εγχωρίων προϊόντων. 3.Τη Δ. 17029/375/8.10.1975 απόφαση του Υπουργού Οικονομικών “περί καθορισμού της εκτάσεως της δασμολογικής διευκολύνσεως ειδών εισαγομένων βάσει της συμφωνίας “UNESCO” όπως τροποποιήθηκε με τη Δ. 366/26/31.12.1976 απόφαση του Υπουργού των Οικονομικών. 4.Τη Δ. 6445/1497/15.10.1976 κοινή απόφαση των Πρωθυπουργού και Υπουργού των Οικονομικών “περί αναθέσεως αρμοδιοτήτων εις τους Υφυπουργούς Οικονομικών”, αποφασίζουμε: Σελ. 484,22(γ) Τεύχος 699-Σελ. 128 1.Η δια της Συμφωνίας της UNESCO παρεχόμενη φορολογική απαλλαγή, δια τα εις τα παραρτήματα Α και Ε αυτής αναφερόμενα είδη, καλύπτει όλους τους κατά την εισαγωγή και επ’ ευκαιρία αυτής επιβαλλομένους δασμούς και λοιπούς φόρους, τέλη ή δικαιώματα υπέρ του Δημοσίου ή τρίτων, περιλαμβανομένων των αναλογικών τελών χαρτοσήμου άρθρ. 15β Κώδικος Χαρτοσήμου, ως και των παγίων τελών χαρτοσήμου επί των εγγράφων διαδικασίας εισαγωγής, υπό την επιφύλαξη, ότι τα εις το παράρτημα Α της ανωτέρω Συμφωνίας αναφερόμενα έντυπα πρέπει να είναι τυπωμένα σε ξένες γλώσσες. Του όρου τούτου εξαιρούνται τα Κυπριακής προελεύσεως έντυπα βιβλία και ημερήσιες Εφημερίδες. 2.Δια τα εις το παράρτημα Α της ανωτέρω Συμφωνίας αναφερόμενα έντυπα που είναι τυπωμένα στην Ελληνική γλώσσα, πλην των Κυπριακών βιβλίων εντύπων και ημερησίων Εφημερίδων, ως και για όλα τα λοιπά που αναφέρονται στα παραρτήματα Β΄ και Γ΄ της αυτής Συμφωνίας, η παρεχομένη φορολογική απαλλαγή καλύπτει μόνο τον εισαγωγικό δασμό και δεν επεκτείνεται και επί των λοιπών κατά την εισαγωγή εισπραττομένων φόρων, τελών ή ετέρων επιβαρύνσεων, ως του Φ.Κ.Ε. και του τέλους χαρτοσήμου. Η δια τα είδη του παραρτήματος Δ, της αυτής ως άνω Συμφωνίας παρεχομένη φορολογική απαλλαγή καλύπτει επίσης μόνο τον εισαγωγικό δασμό, με εξαίρεση τα δωρεάν και άνευ συναλλαγματικών διατυπώσεων αποστελλόμενα ή παραχωρούμενα είδη στα οποία η φορολογική απαλλαγή επεκτείνεται πέραν του εισαγωγικού δασμού και επί όλων των κατά την εισαγωγή εισπραττομένων στα Τελωνεία λοιπών φόρων και τελών. 3.Η παρούσα, η ισχύς της οποίας αρχίζει από της δημοσιεύσεώς της στην Εφημερίδα της Κυβερνήσεως, να κυρωθεί νομοθετικώς. 4.Οι υπ’ αριθ. Δ. 17029/375/8.10.1975 και Δ. 366/26/31.12.1976 αποφάσεις μας καταργούνται. Η απόφαση αυτή να δημοσιευθεί στην Εφημερίδα της Κυβερνήσεως. 30.Ζ.ω.39-41 Ατέλειες διάφορες 